́ть бо разумѣва́емый нареко́ша дѣя́ніе похваля́емо, и видѣ́ніе правоулуча́емо, моли́тву вы́ше вся́кагѡ простра́нства, трезвѣ́ніе ума̀, у́мное дѣ́ланіе, дѣ́ло бу́дущагѡ вѣ́ка, а́гг҃льское жи́тельство, небе́сное житіѐ, бж҃е́ственное пребыва́ніе, страну̀ живы́хъ, та́инственное взира́ніе, духо́вное всепи́ршество, ра́й бг҃одѣ́ланный, не́бо, небе́сное црс̑тво, бж҃іе црс̑тво, мра́къ превы́шшій свѣ́та, во хрс̑тѣ̀ сокрове́нный живо́тъ, бг҃овидѣ́ніе и ѡбоже́ніе, є́же преесте́ственнѣйше, и си̂мъ подѡ́бная, кі̂имъ бж҃е́ствєннымъ ѻтцє́мъ и мы̀, бре́нію и плинѳодѣ́ланію, лука̂вымъ и нечи̂стымъ помыслѡ́мъ, и словесє́мъ и дѣлѡ́мъ соживу́щіи, послѣ́дующе, твоѐ проше́ніе возлю́бленне, испо́лнити потща́хомся